Diari Oficial de la Generalitat Valenciana


Sumari del DOGV 3706, del 10-03-2000 (2000/1838)

Informació pública de l’adaptació del projecte d’urbanització de la unitat d’execució número 1 del sector 12 del Pla General d’Ordenació Urbana (amb el nou Pla General PP-2), a la revisió del Pla General Municipal d’Ordenació Urbana de la Vila Joiosa.
-----------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3706

Data del DOGV
:   10-03-2000

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2000/1838


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'adaptació del projecte d'urbanització de la unitat d'execució número 1 del sector 12 del Pla General d'Ordenació Urbana (amb el nou Pla General PP-2), a la revisió del Pla General Municipal d'Ordenació Urbana de la Vila Joiosa. [2000/Q1838]
  
Mitjançant aquest edicte, es fa públic que l'alcalde, en data de 16 de febrer de 2000, mitjançant el Decret número 364, ha resolt en els aspectes més rellevants que:
  
Atés el que s'ha establit en l'article 139.1 del Decret 201/1998, de 15 de desembre, del Govern Valencià, pel qual s'aprova el Reglament de Planejament de la Comunitat Valenciana, on s'estableix: «Els projectes d'urbanització per a actuacions integrades se sotmetran al procediment d'aprovació propi dels programes, excepte pel que fa a la competència entre iniciatives. Serà innecessària la informació pública separada quan es tramiten juntament amb els programes o plans...».
  
Atés el que s'ha establit en l'article 45 i següents de la Llei Reguladora de l'Activitat Urbanística, així com els altres de general i pertinent aplicació.
  
1. Sotmetre a informació pública:
  
Adaptació del projecte d'urbanització de la unitat d'execució número 1 del sector 12 del Pla General d'Ordenació Urbana (amb el nou Pla General PP-2) a la revisió del Pla General Municipal d'Ordenació Urbana de la Vila Joiosa (Alacant).
  
Presentada pel senyor Gabriel de Torre, en representació de la mercantil Solera I, SA, en condició d'agent urbanitzador de la unitat d'execució número 1 del sector 12 (actual PP-2). La documentació esmentada es va presentar a través del registre d'entrada número 6.913, de 28 d'agost de 1999. Es fa expressa menció que el projecte se sotmet a informació pública una vegada s'han esmenat les deficiències inicials advertides; esmena que es verifica per mitjà d'instància de 26 d'octubre de 1999, registre d'entrada 8.877, en la qual s'aporta: modificació dels preus de l'adaptació del projecte d'urbanització de la unitat d'execució número 1 del sector 12 del Pla General d'Ordenació Urbana de la Vila Joiosa.
  
2. Remeteu avís previ a la publicació de l'anunci d'informació pública, amb el mateix contingut de l'edicte d'informació pública, als qui consten com a titulars cadastrals de drets afectats per l'actuació proposada.
  
3. El tràmit d'informació pública serà de 20 dies hàbils, que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i ?posteriorment o simultàniament- en el Diari Oficial de la Generalitat Valenciana. Es podran presentar al·legacions durant el període esmentat. Tota la documentació tècnica objecte d'informació pública es troba a les oficines d'Urbanisme, síties al carrer d'Hernán Cortés, número 2, en horari de 09.00 fins a les 13.00 hores, de dilluns a divendres, ambdós inclosos.
  
Cosa que faig pública als efectes de donar compliment a allò que s'ha establit en l'article 46.3 de la Llei 6/1994, Reguladora de l'Activitat Urbanística.